**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PRIEMONIŲ VYKDYMO SĄMATOS PATVIRTINIMO**

2020 m. vasario 20 d. Nr. 34-271

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalimi 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, 4 straipsnio 1 ir 2 dalimis, atsižvelgdama į Savivaldybių aplinkos apsaugos rėmimo specialiosios programos lėšų naudojimo rekomendacijas, pateiktas Lietuvos Respublikos aplinkos ministerijos 2019 m. rugpjūčio 14 d. rašte Nr. (15-3)-D8(E)-1810 „Dėl Savivaldybių aplinkos apsaugos rėmimo specialiosios programos lėšomis finansuojamų priemonių”, Lazdijų rajono savivaldybės taryba n u s p r e n d ž i a:

1. Patvirtinti Lazdijų rajono savivaldybės aplinkos apsaugos rėmimo specialiosios programos 2020 metų priemonių vykdymo sąmatą (pridedama).

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Andrius Milkus, tel. (8 318) 66 137

PATVIRTINTA

Lazdijų rajono savivaldybės tarybos

2020 m. vasario d.

sprendimu Nr.

**LAZDIJŲ RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PRIEMONIŲ VYKDYMO SĄMATA**

|  |
| --- |
| **PAJAMOS** |
| **Programos finansavimo šaltiniai** | **Numatytos surinkti lėšos, tūkst. Eur** |
| Mokesčiai už teršalų išmetimą į aplinką | 14,0 |
| Mokesčiai, sumokėti už medžiojamųjų gyvūnų išteklių naudojimą | 16,0 |
| Mokesčiai už valstybinius gamtos išteklius (naudingąsias iškasenas, vandenį, statybinį gruntą ir angliavandenilius) | 9,0 |
| **Iš viso pajamų:** | **39,0** |
| **IŠLAIDOS** |
| **Programos priemonės pavadinimas** | **Numatyta skirti lėšų, tūkst. Eur** | **Praėjusių metų nepanaudotų lėšų likutis, tūkst. Eur** |
| **I. Aplinkos kokybės gerinimo ir apsaugos priemonės** | **11,1** | **1,3** |
| 1. | Metelių RP gamtos mokyklos-lankytojų centro veiklai, visuomenei skirtų teritorijų priežiūrai, invazinių augalų rūšių kontrolei ir naikinimui | 2,0 |  |
| 2. | Veisiejų RP kultūros paveldo ir rekreacinių teritorijų priežiūrai, švietėjiškai veiklai ir biologinės įvairovės išsaugojimui | 3,9 |  |
| 3. | Projektui „Kraujasiurbių upinių mašalų populiacijos pokyčių stebėjimams ir populiacijos reguliavimas“ finansuoti | 5,2 | 1,3 |
| **II. Aplinkos monitoringo, prevencinės, aplinkos atkūrimo priemonės** | **5,8** |  |
| 4. | Maudyklų vandens ir paplūdimių smėlio kokybės stebėsenos programai vykdyti | 1,7 |  |
| 5. | Savivaldybės aplinkos monitoringo programai pagal Bendruosius savivaldybių aplinkos monitoringo nuostatus parengti | 4,0 |  |
| 6. | Vandens laboratoriniams tyrimams atlikti | 0,1 |  |
| **III. Visuomenės švietimo ir mokymo aplinkosaugos klausimais priemonės** |  | **0,8** |
| 7. | Visuomenės aplinkosauginio informavimo ir švietimo priemonėms vykdyti |  | 0,8 |
| **IV. Želdynų ir želdinių apsaugos, tvarkymo, būklės stebėsenos, želdynų kūrimo, želdynų veisimo ir inventorizavimo priemonės** | **1,5** |  |
| 8. | Savivaldybės želdynų ir želdinių apsaugai ir tvarkymui  | 1,5 |  |
| **V. Gyventojų sveikatos apsaugai** | **4,6** | **0,4** |
| 9. | Visuomenės sveikatos rėmimo specialiajai programai vykdyti  | 4,6 | 0,4 |
| **VI. Medžioklės įstatyme numatytoms priemonėms** | **16,0** | **9,9** |
| 10. | Bebraviečių ardymo valstybei nuosavybės teise priklausančiuose magistraliniuose melioracijos grioviuose darbams finansuoti | 7,6 | 9,9 |
| 11. | Kitos išlaidos | 8,4 |  |
| **Iš viso išlaidų:** | **39,0** | **12,4** |

\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO ,,DĖL LAZDIJŲ RAJONO SAVIVALDYBĖS APLINKOS APSAUGOS RĖMIMO SPECIALIOSIOS PROGRAMOS 2020 METŲ PRIEMONIŲ VYKDYMO SĄMATOS PATVIRTINIMO” PROJEKTO**

# AIŠKINAMASIS RAŠTAS

2020-02-12

Lazdijų rajono savivaldybės tarybos sprendimo „Dėl Lazdijų rajono savivaldybės aplinkos apsaugos rėmimo specialiosios programos priemonių vykdymo sąmatos patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalimi 17 punktu, Lietuvos Respublikos savivaldybių aplinkos apsaugos rėmimo specialiosios programos įstatymo 2 straipsnio 3 dalimi, 4 straipsnio 1 ir 2 dalimis, atsižvelgus į Savivaldybių aplinkos apsaugos rėmimo specialiosios programos lėšų naudojimo rekomendacijas, pateiktas Lietuvos Respublikos aplinkos ministerijos 2019 m. rugpjūčio 14 d. rašte Nr. (15-3)-D8(E)-1810 „Dėl Savivaldybių aplinkos apsaugos rėmimo specialiosios programos lėšomis finansuojamų priemonių”.

Pagrindinis sprendimo projekto tikslas – racionaliai suplanuoti Lazdijų rajono savivaldybės aplinkos apsaugos specialiosios programos priemonių lėšų panaudojimą.

Praėjusių metų nepanaudotų lėšų, kurios buvo surinktos už medžiojamųjų gyvūnų išteklių naudojimą, likutis – 9,9 tūkst. eurų. 2019 metais bebraviečių ardymo darbų finansavimui buvo suplanuota 17,5 tūkst. eurų suma, tačiau organizuojant viešuosius pirkimus minėtųjų darbų paslauga buvo nupirkta už 14,0 tūkst. eurų. Tais pačiais metais vilkų ūkiniams gyvūnams padarytai žalai atlyginti buvo suplanuota apie 6,4 tūkst. eurų, tačiau lėšos nebuvo panaudotos, nes pasikeitė minėtosios žalos atlyginimo tvarka (vilkų padarytą žalą nuo 2019 metų birželio mėnesio pradėjo finansuoti LR Aplinkos ministerija).

Priėmus sprendimo projektą, neigiamų pasekmių nenumatoma.

Savivaldybės biudžetui šis sprendimo projektas įtakos neturės, nes SAARS programos lėšos yra formuojamos iš mokesčių, mokamų įstatymų nustatytomis proporcijomis ir tvarka už teršalų išmetimą į aplinką, taip pat už gamtos išteklius ir medžioklės plotus, lėšos yra kaupiamosios, tikslinės ir naudojamos tik aplinkosaugos priemonėms įgyvendinti.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Architektūros ir teritorijų planavimo skyriaus vyr. specialistas Andrius Milkus.

Architektūros ir teritorijų planavimo skyriaus vyr. specialistas Andrius Milkus